
Forretningsorden for  Beboermøde

1. Åbning af afdelingsmødet
[bookmark: _Hlk144550718]Afdelingsmødet åbnes af formanden for afdelingsbestyrelsen

2. Valg af dirigent og referent
Formanden for afdelingsbestyrelsen leder valget af dirigent og referent.

3. Fastlæggelse af forretningsorden
Dirigenten konstaterer afdelingsmødet lovlighed og beslutningsdygtighed i henhold til VA' s vedtægter og sikrer at mødets forretningsorden bekendtgøres.

4. Valg af stemmeudvalg
Dirigenten sørger for, at der vælges et stemmeudvalg på mindst 3 medlemmer.

5. Fastlæggelse af dagsorden.
Dirigenten oplæser forslag til dagsorden og den endelige dagsorden vedtages.

6. Godkendelse af seneste beboermøde referat.
Seneste afdelingsmødet referat skal enten husstandsomdeles eller på anden måde offentliggøres.

7. Diskussion af dagsordenens punkter i plenum.
Under diskussionen giver dirigenten mødedeltagerne ordet i den rækkefølge, de indtegner sig hos dirigenten. Ingen må tage ordet uden dirigentens tilladelse
Indbudte gæster og observatører har taleret men ikke stemmeret.
Talerne må holde sig til det foreliggende emne og i øvrigt rette sig efter dirigentens anvisninger. Dirigenten og enhver anden deltager har ret til mundtligt at stille forslag om afslutning eller indskrænkning af taletiden. Et sådant forslag skal straks sættes til afstemning.
Forslag til beslutning under det diskuterede punkt samt ændringsforslag skal fremsættes skriftligt før vedtaget afslutning af diskussionen af punktet.
Forslagsstiller kan få ordet som sidste taler. En mødedeltager kan efter anmodning få ordet for en kort bemærkning. Den korte bemærkning skal være af oplysende eller korrigerende art og ikke vare over et minut.
Dirigenten sørger for at diskussionen opsummeres ved afslutning af hvert dagsordenspunkt.

8. Behandling af forslag
[bookmark: _Hlk144634181]Beboerne på afdelingsmødet godkender forslag fra: Beboere i afdelingen, afdelingsbestyrelsen, boligorganisationens bestyrelse og øverste myndighed.
På mødet behandles kun forslag, der er rettidigt modtaget af afdelingsbestyrelsen to uger før mødet, og som er sendt til alle husstande. Forslag skal afleveres skriftligt til dirigenten.
Hvis der er kommet forslag ind om ændringer til det oprindelige forslag, stemmes der først om ændringsforslaget det mest vidtgående forslag og herefter om hovedforslaget. Vedtages ændringsforslag, bortfalder afstemning om hovedforslaget.
Hvis der stilles forslag om, at dirigenten fratræder, kan der ikke stilles ændringsforslag. Formanden for afdelingsbestyrelsen leder afstemningen samt eventuelt valg af ny dirigent.

9. Afstemning på afdelingsmødet.
Stemmeberettigede på afdelingsmødet er boligtagere i Blokland, disses ægtefæller eller lige stillede. Hver husstand har 2 stemmer uanset husstandens størrelse.
Dirigenten sørger for, at det forslag, der er til afstemning, er læst op i sin fulde ordlyd.
Alle afstemninger foretages ved håndsoprækning med mindre 1/3 af de fremmødte forlanger skriftlig afstemning. Alle afstemninger afgøres ved almindelig stemmeflerhed
I tilfælde af stemmelighed opretholdes det bestående.
Ændringsforslag sættes til afstemning før det oprindelige forslag. Det mest vidtgående ændringsforslag sættes først til afstemning.

10. Valg af afdelingsbestyrelse.
På afdelingsmødet beslutter man afdelingsbestyrelsens størrelse (mindst 3 og et ulige antal), og der vælges medlemmer og suppleanter til afdelingsbestyrelsen. Ligeledes beslutter man, om formanden for afdelingsbestyrelsen vælges særskilt på afdelingsmødet, eller om afdelingsbestyrelsen konstituerer sig selv.
Hvis boligorganisationens øverste myndighed er et valgt repræsentantskab, besluttes det via afdelingsmødet, om der fremover vælges repræsentantskabsmedlemmer og suppleanter på afdelingsmødet, eller om afdelingsbestyrelsen udpeger afdelingens repræsentantskabsmedlemmer. 
Valg til afdelingsbestyrelsen afgøres ved simpelt flertal, medmindre der kun er opstillet det antal, der skal være i afdelingsbestyrelsen. Hvis der skal vælges en helt ny afdelingsbestyrelse, skal der både vælges afdelingsbestyrelsesmedlemmer for 1. og 2. år samt en 1. og 2. suppleant. 1.-suppleanten er den suppleant, der er valgt med flest stemmer.
Ved valg af formand på afdelingsmødet gælder, at hvis der kun er foreslået én kandidat, så betragtes vedkommende som valgt uden afstemning. Hvis der er foreslået to kandidater til formandsvalget, vælger man den, der opnår flest, og mere end halvdelen af de skriftlige, afgivne stemmer. Der er omvalg, hvis begge kandidater opnår lige mange stemmer, og der foretages lodtrækning, hvis der fortsat er stemmelighed. Ved valg af afdelingsbestyrelsesmedlemmer, repræsentanter til boligorganisationens repræsentantskab og suppleanter stemmer man på det antal personer, der skal vælges. I modsat fald er stemmesedlen ugyldig.
For at man kan vælges til afdelingsbestyrelsen, skal man være fyldt 18 år, have fast bopæl i afdelingen, være til stede på afdelingsmødet eller skriftligt have erklæret sig villig til at modtage valg.
Dirigenten sikrer, at proceduren for afstemning er præciseret f.eks. hvordan stemmesedler skal udfyldes, hvor mange medlemmer der skal vælges og inden for hvilken valgperiode. Det skal oplyses, hvor mange husstande der er repræsenteret på beboermødet.
På afdelingsmødet kan det besluttes at uddelegere afdelingsbestyrelsens og mødets kompetence til beboergrupper.
Af beslutningen skal det fremgå, på hvilke områder kompetencen er uddelegeret, inden for hvilken tidsmæssig ramme, eventuel budgetramme, og hvem der forvalter budgettet.
Antallet af afdelingsbestyrelsesmedlemmer fastsættes af afdelingsmødet ved almindeligt flertal. Afdelingsmødet afgør om der skal holdes særskilt valg af suppleanter eller om de kandidater, der uden at blive valgt til afdelingsbestyrelsen, der opnår flest stemmer, indtræder som suppleanter. 
Ved personvalg skal der foretages skriftlig afstemning når mindst 1 stemmeberettiget mødedeltager forlanger det.
Kandidaterne opstilles i den rækkefølge de foreslås og der bør være skriftligt tilsagn fra fraværende kandidater. 
Afdelingsmødet beslutter hvilken afstemningsprocedure, der skal gælde: 
Hver af de fremmødte stemmeberettigede afgiver et antal stemmer, der svarer til antallet af afdelingsbestyrelsesmedlemmer
Hver af de fremmødte stemmeberettigede afgiver op til det antal stemmer, der svarer til antallet af afdelingsbestyrelsesmedlemmer. 
I tilfælde af stemmelighed, afgør dirigenten rækkefølgen ved lodtrækning. 
I umiddelbar forlængelse af beboermødet afholder afdelingsbestyrelsen konstitueringsmøde. Konstitueringen omfatter mindst én formand samt én kasserer. 

11. Generelt 
En mødedeltager kan altid få ordet til forretningsordenen, hvis det opgives til hvilket punkt.  Forslag til ny dirigent sættes straks under afstemning, der varetages af et afdelingsbestyrelsesmedlem. 
Tvivlsspørgsmål, der ikke kan løses af nærværende forretningsorden afgøres af dirigenten. 

